จงอางยักษ์ บุกซุกหิ้งพระ เชื่องูเจ้าที่ คอหวยไม่พลาด ส่องเลขลุ้นโชค
จงอางยักษ์ ยาว 4 เมตร บุกบ้านเมืองคอน ซุกหิ้งพระ ชูคอแผ่แม่เบี้ย เจ้าของบ้านเห็นผงะ ถอยตั้งหลัก โทรแจ้งกู้ภัยช่วยจับปล่อยคืนป่า เชื่อเป็นงูเจ้าที่ ชาวบ้านฮือฮาแห่จดเลขที่บ้าน หวังเสี่ยงดวง เชื่อมาให้โชคลาภเมื่อเวลา 17.00 น.วันที่ 12 มิ.ย.63 หน่วยกู้ภัยใต้เต็กตึ๊งทุ่งสง จ.นครศรีธรรมราช รับแจ้งขอความช่วยเหลือจากชาวบ้านหมู่ 1 ต.เขาขาว อ.ทุ่งสง จ.นครศรีธรรมราช ว่ามีงูจงอางขนาดใหญ่ซุกอยู่ใต้หิ้งพระภายในห้องโถงบ้าน จึงนำกำลังไปตรวจสอบให้ความช่วยเหลือที่เกิดเหตุอยู่ในบ้านเลขที่ 199/2 ซึ่งเป็นบ้านของ นายบุญน้อม เจ้ยทอง อายุ 51 ปี พบงูจงอางขนาดใหญ่อยู่บริเวณใต้หิ้งพระภายในห้องโถง ตรวจสอบพบซุกอยู่ข้างกล่องกระดาษ ท่าทางดุร้าย เจ้าหน้าที่ต้องเพิ่มความระมัดระวังมากขึ้น ก่อนจะใช้บ่วงจับงูพยายามคล้องที่หัว แต่ค่อนข้างยากลำบาก ระหว่างนั้นงูจงอางพยายามเลื้อยหนีออกทางประตูบ้าน แต่ถูกเจ้าหน้าที่สกัดจับไว้ได้สำเร็จบริเวณโคนต้นกล้วยหน้าบ้าน วัดความยาวได้ 4 เมตร ก่อนจะนำใส่กระสอบไปปล่อยยังที่ห่างไกลผู้คนจากการสอบถาม นายบุญน้อม เจ้าของบ้าน เล่าว่า ขณะกำลังเปิดประตูเข้าบ้านเห็นสิ่งผิดปกติบนหิ้งพระภายในห้องโถง จึงเข้าไปดูใกล้ๆ ถึงกับผงะเพราะบนหิ้งพระมีงูจงอางขนาดใหญ่นอนขดตัวชูคอแผ่แม่เบี้ย จึงวิ่งถอยออกมาเพื่อตั้งหลัก ส่วนงูจงอางได้เลื้อยหนีพลัดตกลงมาจากหิ้งพระ ก่อนเลื้อยซุกข้างกล่องมุมห้องโถงใต้หิ้งพระ ตนจึงโทรขอความช่วยเหลือเจ้าหน้าที่กู้ภัยให้มาช่วยจับปล่อยคืนสู่ป่าห่างไกลผู้คน ซึ่งตนก็ไม่ทราบว่าเลื้อยเข้ามาในบ้านเมื่อไรและเข้ามาทางไหน เนื่องจากตนปิดประตูหน้าต่างมิดชิด จึงเชื่อว่าน่าจะเป็นงูเจ้าที่แน่นอนอย่างไรก็ตาม หลังจากชาวบ้านทราบข่าว ต่างแห่มาดูและใช้ปากกาจดเลขที่บ้าน เพื่อนำไปเสี่ยงโชค เพราะเชื่อว่าเป็นงูเจ้าที่และน่าจะมาให้โชคลาภ
จงอางยักษ์ ยาว 4 เมตร บุกบ้านเมืองคอน ซุกหิ้งพระ ชูคอแผ่แม่เบี้ย เจ้าของบ้านเห็นผงะ ถอยตั้งหลัก โทรแจ้งกู้ภัยช่วยจับปล่อยคืนป่า เชื่อเป็นงูเจ้าที่ ชาวบ้านฮือฮาแห่จดบ้านเลขที่ หวังเสี่ยงดวง 
งูจงอาง,จงอาง,จงอางยักษ์,คอหวย,โชคลาภ,บองหลา,ข่าวทั่วไป